Ir-Regolament tal-Kummissjoni (KE) Nru 1318/95
tad-9 ta’ Ġunju 1995
li jemenda r-Regolament (KE) Nru 2883/94 li jistabbilixxi bilanċ imbassar għall-provvista lill-Gżejjer Kanarji tal-prodotti agrikoli koperti bil-miżuri speċifiċi provvduti fl-Artikoli 2, 3, 4 u 5 tar-Regolament tal-Kunsill (KEE) Nru 1601/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1601/92 tal-15 ta’ Ġunju 1992 li jirrigwarda miżuri speċjali għall-Gżejjer Kanarji rigward ċerti prodotti agrikoli [1], kif l-aħħar emendat bl-Att ta’ Adeżjoni ta’ l-Awstrija, il-Finlandja u l-Isvezja u r-Regolament (KE) Nru 3290/94 [2], u b’mod partikolari l-Artikolu 3(4) tiegħu,
Billi r-Regolament tal-Kummissjoni (KE) Nru 2790/94 [3], kif emendat bir-Regolament (KE) Nru 2883/94 [4], jistabbilixxi r-regoli dettaljati sabiex jiġu implimentati l-arranġamenti speċifiċi għall-provvista ta’ ċerti prodotti agrikoli lill-Gżejjer Kanarji;
Billi r-Regolament (KE) Nru 2883/94, kif l-aħħar emendat bir-Regolament (KE) Nru 1113/95 [5], li jistabbilixxi l-bilanċ tal-provvista għall-prodotti tal-ħalib lill-Gżejjer Kanarji; billi dan il-bilanċ jista’ jiġi rivedut fejn jinħtieġ, permezz ta’ aġġustament matul is-sena għall-kwantitajiet, ġewwa t-total stabbilit, fuq il-bażi tal-ħtiġijiet reġjonali; billi sabiex jiġu sodisfatti l-ħtiġiet tal-prodotti tal-ħalib tal-Gżejjer Kanarji, b’mod partikolari l-ġobon, il-laħam taċ-ċanga, il-laħam tal-vitella u l-laħam tal-majjal (majjal, perżut u bacon), il-kwantitajiet stabbiliti fil-bilanċi mbassra tal-provvista għal dawn il-prodotti iridu jiġu aġġustati; billi l-Annessi korrispondenti mar-Regolament (KE) Nru 2883/94 iridu għalhekk jiġu emendati;
Billi l-miżuri previsti f’dan ir-Regolament huma skond l-opinjonijiet tal-Kumitat ta’ Ġestjoni interessat,
ADOTTAT DAN IR-REGOLAMENT:
Artikolu 1
L-Annessi I, II u IV mar-Regolament (KE) Nru 2883/94 huma hawnhekk mibdula bl-Anness li ġej.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Ġunju 1995.